**Представено от «ИНЕКС ТРЕЙД» ЕООД, уведомление за инвестиционно предложение (ИП) за: «Извършване на дейности по оползотворяване на инертни отпадъци (СО) в обратни насипи на територията на област Враца»,**

Във връзка с внесено в РИОСВ- Враца уведомление от «ИНЕКС ТРЕЙД» ЕООД за инвестиционно предложение (ИП) за: «Извършване на дейности по оползотворяване на инертни отпадъци (СО) в обратни насипи на територията на област Враца», на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Предвиждат се дейности по оползотворяване на инертни отпадъци (СО) образувани от дейността на дружеството и/или други физически и юридически лица. основно от строително-монтажни дейности, чрез влагане в обратни насипи на територията на област Враца.

- Дружеството има Регистрационен документ за събиране и транспортиране на отпадъци на територията на страната, както и площадки стопанисвани от дружества притежаващи разрешителни документи за извършване на дейности с отпадъци, съгласно чл. 35 от ЗУО.

- Дейностите не предвиждат водовземане и/или ползване на повърхностен воден обект.

- Площадките, на които се предвижда да бъдат извършвани дейностите по оползотворяване на СО в обратни насипи ще бъдат собственост на възложителите на строително- монтажните работи и/или на дейностите по разрушаване. Същите са на територията на област Враца.

Задълженията по оползотворяване на СО, чрез влагането им в обратни насипи ще се изпълняват от дружеството въз основа на сключени договори със съответния възложител на строежа.

- Строителните отпадъци с инертен характер (с изключение на почва и камъни), формирани от строителството/разрушаване на строителни обекти, ще се транспортират до площадки стопанисвани от дружества притежаващи разрешителни документи за извършване на дейности с отпадъци, съгласно чл. 35 от ЗУО. Транспортирането им ще се извършва, съгласно Регистрационен документ за събиране и транспортиране на отпадъци на територията на страната №05-РД-205-00 от 27.09.2019 г., издаден от Директора на РИОСВ-Враца. След предварителното им третиране (раздробяване; трошене) минералните отпадъци ще се връщат за влагане в обратен насип в съответния строителен обект.

- Съгласно представената допълнително информация, към момента „ИНЕКС ТРЕЙД" ЕООД ще извършва дейност на следните обекти:

1. Строеж в ПИ с идентификатор 12259.1008.231no КККР на гр. Враца - УПИ ХХХ1-231, кв.1;

2. Строеж в ПИ с идентификатор 12259.1020.21 по КККР на гр. Враца. УПИ XII21, кв. 19;

3. Строеж в ПИ с идентификатор 12259.1024.286 по КККР на гр. Враца. УПИXI286. кв. 301;

4. Строеж в ПИ с идентификатор 12259.1018.267 по КККР на гр. Враца. УПИ VII-267, кв. 167;

5. Строеж в ПИ с идентификатор 12259.734.60 по КККР на гр. Враца. УПИ IV -57, кв. 25;

6. Строеж в ПИ с идентификатор 12259.1014.105 по КККР на гр. Враца. УПИ IX105, кв. 67.

- Площадките на обектите за влагане на предварително третираните минерални отпадъци, в това число почва и камъни, са в пряка връзка с вида и количествата на образуваните СО в конкретния обект, както и изготвения и съгласуван ПУСО за обекта, в това число предвидените дейности за оползотворяване на образуваните СО и поставените цели за оползотворяването им.

- Изборът на конкретна технология на уплътняване зависи от редица фактори, сред които: местоположение на съответната строителна площадка, наличие на чувствителни сгради в съседство, вид и свойства на земната основа, желана дълбочина на уплътняване, технологични ограничения, себестойност на уплътнителните работи.

- За извършване на предвидените дейности с ИП, не се предвижда използване на природни ресурси.

- Водата за питейни нужди за персонала ще се осигурява от съществуващото водоснабдяване на конкретния обект и/или ще се доставя бутилирана вода.

- Водата за оросяване на всяка една от конкретните площадки ще се осигурява от градската водопроводна мрежи на гр. Враца ( ВиК ООД - район Враца), чрез водоноски.

- От реализирането на ИП не се формират отпадъчни води.

- Извършването на горепосочените дейности не е свързано с употребата и съхранението на опасни химични вещества.

Използваната строителна техника ще се използва единствено, когато е технически изправна. Ремонтните дейности по техниката ще се осъществяват в базата на дружеството и/или в лицензирани сервизи.

- На площадките няма да се извършват взривни дейности.

- Не се налага промяна на съществуващата и изграждане на нова пътна инфраструктура.

По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 11, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно както на изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

Предвид полученото в РИОСВ – Враца (вх. № ОВОС-ЕО-339-(16) от 06.12.2023г.) становище на Басейнова дирекция “Дунавски район” (копие от което се предоставя за съобразяване):

- Реализирането на инвестиционното предложение е допустимо:

- Допустимо *спрямо* целите и мерките за опазване на околната среда, заложени в ПУРБ 2016 - 2021 г.

- Допустимо *спрямо* мерките заложени ПУРН 2016 - 2021 г. в Дунавски район.

- Съгласно представената информация, ИП *не попада* в РЗПРН, както и в РЗПРН, определени в процеса на актуализация на ПУРН 2022-2027 г. и утвърдени от Министъра на околната среда и водите със Заповед РД-804/10.08.2021 г.

- ИП не попада в санитарно-охранителна зона (СОЗ) определена по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди* (Наредба №3 от 16 октомври 2000 г.).

- Съгласно наличната в БДДР информация. ИП не попада в буферна зона (1 000 м) на водоизточник за питейно-битово водоснабдяване, без определена СОЗ. за който е необходимо е да се спазват ограниченията съгласно Приложение 1 към Национален каталог от мерки към ПУРБ.

- Реализирането на ИП "Извършване на дейности по оползотворяване на инертни отпадъци (СО) в обратни насипи на територията на област Враца“, с възложител: „ИНЕКС ТРЕЙД" ЕООД, не се очаква да окаже значително въздействие върху водите и водните екосистеми.

***IІ. По отношение на изискванията на чл.31 от Закона за биологичното разнообразие (ЗБР):***

Съгласно представената с уведомлението информация, предвидените дейности се отнасят за територията на област Враца.

На територията на област Враца попадат следните природни обекти от Националната екологична мрежа: 30 бр. защитени територии по смисъла на Закона за защитените територии (ЗЗТ), от които: резерват "Врачански карст", природен парк "Врачански Балкан", 15 бр. защитени местности /ЗМ/ и 13 бр. природни забележителности /ПЗ/; 18 бр. защитени зони съгласно Закона за биологичното разнообразие /зони по Натура 2000/: 3 бр. за опазване на дивите птици и 15 бр. за опазване на природните местообитания и на дивата флора и фауна.

При извършената проверка за допустимост съгласно чл. 40, ал. 2 във връзка с чл.12, ал.2 и ал. 4 от Наредбата за ОС, установи, че ИП е допустимо при съобразяване на произтичащите от него ИП/ППП:

- с режимите на защитените територии, определени със Закона за защитените територии, заповедите за обявяване и плана за управление на ПП;

- с режимите на защитените зони, определени със заповедите по чл.12, ал. 6 от Закона за биологичното разнообразие.

Съгласно представената допълнително информация, към момента „ИНЕКС ТРЕЙД" ЕООД ще извършва дейност на обекти, намиращи се на територията на град Враца. Посочените имоти, в които попадат първоначално предвидените обекти не засягат защитени територии по смисъла на *Закона за защитените територии* и не попадат в обхвата на защитени зони съгласно *Закона за биологичното разнообразие*. Най-близо разположената защитена зона, на границата с имот с идентификатор 12259.1024.286 по КККР на гр. Враца е BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на МОСВ (Обн. ДВ, бр. 19/2021 г.).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

***ІІІ. По отношение на изискванията на Закона за водите (ЗВ):***

При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

*Копие от писмото е изпратено до: Община Борован,* *Община Бяла Слатина, Община Враца,* *Община Козлодуй, Община Криводол, Община Мездра, Община Мизия, Община Оряхово, Община Роман, Община Хайредин, обл. Враца, БДДР*

/отговорено от РИОСВ-Враца на 14.12.2023г./